<classify> Rais wa TFF, Jamal Malinzi amethibitisha kukamatwa kwa magari hayo na TRA na kuongeza kuwa, deni hilo wamelikuta wakati wanaingia madarakani mwaka juzi na kwa kiasi kikubwa linaihusu Serikali yenyewe na si Shirikisho.Ni kweli magari yetu matano yamekamatwa na TRA jana juzi, yakiwemo mabasi matatu na magari mawili madogo, lakini ukweli kwa sasa Shirikisho halina pesa za kuweza kulipa deni hilo tunachokifanya ni kupambana kulirudisha deni hilo kwa Serikali kwa sababu makocha hao ilikuwa ikiwalipa yenyewe na siyo TFF, alisema Malinzi.Alisema hata mechi ya Tanzania na Brazil iliandaliwa na Serikali, hivyo ni vyema suala hilo likakabidhiwa kwa wahusika, ili TFF ibaki huru na kuhangaika kujilipia mambo yanayowahusu kama ilivyo kwa taasisi nyingine.Malinzi alisema kwa muda mrefu suala hilo limekuwa likiwasumbua na kuwanyima raha, kwani wakati mwingine wameshindwa kutekeleza mambo ya msingi kutokana na deni hilo ambalo wahusika TRA, huingilia moja kwa moja akaunti yao na kuifunga.Kabla ya kuchukua magari kwanza waliangalia akaunti yetu baada ya kukuta kiasi kidogo cha pesa ndiyo wakaamua kuchukua magari, na hiyo siyo mara ya kwanza Desemba mwaka jana walizifunga akaunti zetu tukashindwa kufanya mkutano mkuu Tanga na tukavunja ziara ya timu ya taifa ya vijana, alisema Malinzi.Kiongozi huyo amesema kama kiongozi wa juu atajitahidi kukutana na wanaohusika ili kuona namna ya kuyarejesha magari hayo na kuwaachia wahusika waweze kupambana na deni hilo ili liweze kurejeshwa kwa wahusika ambao ni Serikali, iliyokuwa chini ya Rais mstaafu Jakaya Kikwete.  <topic>: MICHEZO 